
ŠAKIŲ RAJONO SAVIVALDYBĖS  TARYBA

SPRENDIMAS

DĖL leidimų prekybai 2 kategorijos fejerverkais išdavimo tvarkOS TVIRTINIMO 
2009 m. gruodžio 23 d. Nr.T-405
Šakiai


Rajono savivaldybės taryba, vadovaudamasi  Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 6 str. 39 p. ir Civilinių  pirotechnikos priemonių apyvartos kontrolės įstatymu (Žin., 2002, Nr. 62-2496; 2004, Nr. 53-1790), nusprendžia:  

1.Patvirtinti leidimų prekybai 2 kategorijos fejerverkais išdavimo tvarką (pridedama).

2. Nustatyti, kad draudžiama 2 kategorijos fejerverkus parduoti arčiau kaip 30 metrų nuo mokyklų, vaikų darželių, taip pat turgavietėse, kioskuose, paviljonuose, gatvėse, viešosiose vietose vykdomoje prekyboje, automobiliuose- parduotuvėse, maisto prekių parduotuvėse ir jų ne maisto prekių skyriuose, dirbančiuose savitarnos metodu bei viešojo maitinimo įmonėse.


3. Nustatyti, kad draudžiama 2 kategorijos fejerverkus naudoti arčiau kaip 30 metrų  nuo mokyklų, vaikų darželių, gydymo ir reabilitacijos įstaigų, kulto, šarvojimo patalpų, jeigu tai nesuderinta su atsakingais už šių pastatų (statinių) ar patalpų eksploatavimą asmenimis, taip pat 

masiniuose sporto, kultūros, religiniuose renginiuose ir žmonių susibūrimo vietose, išskyrus renginius, kuriuos rengti yra išduotas rajono savivaldybės administracijos direktoriaus leidimas ir tai suderinta su Marijampolės apskrities priešgaisrinės gelbėjimo valdybos Šakių priešgaisrine gelbėjimo  tarnyba. 

4. Pripažinti netekusiu galios rajono savivaldybės tarybos 2004 m. lapkričio 11 d. sprendimą Nr. T-291 „Dėl leidimų parduoti I, II ir TO klasės civilines pirotechnikos priemones išdavimo tvarkos patvirtinimo“.

5. Nustatyti, kad šis sprendimas įsigalioja nuo  2010 m. sausio 16 d. 
Meras




      
Juozas Bertašius

PATVIRTINTA

Rajono savivaldybės tarybos 

2009 m. gruodžio 23 d. sprendimu  Nr.T-405   

LeidimŲ PREKYBAI 2 KATEGORIJOS  FEJERVERKAIS išdavimo tvarka

I. Bendrosios nuostatos


1. Leidimo prekybai 2 kategorijos fejerverkais išdavimo tvarka (toliau – tvarka) nustato leidimo prekiauti 2 kategorijos fejerverkais išdavimo, atsisakymo juos išduoti, leidimo galiojimo sustabdymo, galiojimo  panaikinimo  ir leidimo  dublikato  išdavimo (toliau-leidimas), tvarką.


2. Tvarkoje vartojamos sąvokos atitinka sąvokas, vartojamas Lietuvos Respublikos civilinių pirotechnikos priemonių apyvartos kontrolės įstatyme (Žin., 2004, Nr.53-1790, 2004, Nr. 53-1790) (toliau vadinama-Įstatymas).

II. leidimO išdavimo SĄLYGOS


3. Lietuvos Respublikos ar valstybės narės nuolatiniai gyventojai, Lietuvos Respublikoje įsteigti juridiniai asmenys, valstybėje narėje įsteigti juridiniai asmenys ar kitos organizacijos, ar jų filialai, įsteigti Lietuvos Respublikoje ar valstybėje narėje, kiekvienai prekybos 2 kategorijos fejerverkais vietai, įrengtai rajono savivaldybės teritorijoje, turi gauti rajono savivaldybės administracijos leidimą. Išrašoma tiek leidimų, kiek jie turi objektų, kuriuose parduodami 2 kategorijos fejerverkai. Jei vienas asmuo viename objekte civilines pirotechnikos priemones laiko keliose skirtingose vietose, gali būti išduodamas vienas leidimas prie jo pridedant schemą, kurioje pažymėtos civilinių pirotechnikos priemonių laikymo vietos.

4. Norint gauti leidimą prekiauti 2 kategorijos fejerverkais, savivaldybės administracijos direktoriui reikia pateikti: 

4.1 prašymą;


4.2. pastatų (statinių) ar patalpų, kuriose planuojama prekyba, valdytojų sutikimą pardavinėti civilines pirotechnikos priemones, suderintą su Priešgaisrinės apsaugos ir gelbėjimo departamentu prie Vidaus reikalų ministerijos ar jam pavaldžia įstaiga; 


4.3. suderinimą  su teritorine policijos įstaiga.


5. Sprendimas dėl leidimo išdavimo priimamas ne vėliau kaip per 30 kalendorinių dienų nuo prašymo ir leidimui išduoti reikalingų dokumentų priėmimo dienos. Jei per 30 kalendorinių dienų leidimas neišduodamas, atsakymo nepateikimas nelaikomas licencijos išdavimu.


6. Sprendimą dėl leidimo išdavimo priima  savivaldybės administracijos direktorius.


7. Ūkio skyrius, patikrinęs prašymą išduoti leidimą ir kitus dokumentus, kurių reikia leidimui išduoti, ir nustatęs, kad prašymas nevisiškai, netaisyklingai užpildytas arba pateikti neteisingi duomenys, arba pateikti ne visi dokumentai, kurių reikia leidimui išduoti, arba jie neatitinka šios tvarkos reikalavimų, ne vėliau kaip per 5 darbo dienas nuo dokumentų, kurių reikia leidimui išduoti, gavimo dienos (o paaiškėjus, kad prašyme buvo pateikti neteisingi duomenys, nuo šių trūkumų nustatymo dienos) praneša apie tai asmeniui, pateikusiam prašymą išduoti leidimą. Asmuo, norintis gauti leidimą, turi, per 30 kalendorinių dienų, ištaisyti trūkumus ir pateikti trūkstamus arba patikslintus dokumentus“.

8. Ūkio skyrius taip pat: 



8.1. patikrina asmens, pateikusio prašymą gauti leidimą, registravimo faktą patvirtinančius ir kitus jos registravimo duomenis Juridinių asmenų registro tvarkytojo interneto svetainėje;



8.2. registruoja išduotus leidimus žurnale, kuriame nurodoma leidimo turėtojo rekvizitai, leidimo Nr., išdavimo data, prekybos vieta (adresas), mokesčio už leidimo išdavimą dydis, mokėjimo dokumento duomenys, gavusio leidimą asmens  vardas pavardė, parašas.

III. ATSISAKYMAS IŠDUOTI LEIDIMĄ, LEIDIMO GALIOJIMO PANAIKINIMAS, ĮSPĖJIMAS APIE LEIDIMO GALIOJIMO SUSTABDYMĄ, DUBLIKATO IŠDAVIMAS



9. Leidimas prekiauti 2 kategorijos fejerverkais neišduodamas, jeigu:

9.1 .pateikti ne visi šios tvarkos  4 punkte nurodyti dokumentai arba jie netinkamai įforminti;


9.2. asmeniui Įstatymo 13 straipsnio 6 dalyje nurodytais pagrindais buvo panaikintas leidimas ir nuo jo panaikinimo nepraėjo 3 metai. 

        

 9.3. planuojama parduoti  fejerverkus arčiau kaip 30 metrų nuo mokyklų. 



10. Leidimas prekiauti 2 kategorijos fejerverkais panaikinamas, jeigu:

10.1. nustatoma, kad leidimui gauti buvo pateikti klaidingi duomenys; 


10.2. Priešgaisrinės apsaugos ir gelbėjimo departamentas prie Vidaus reikalų ministerijos ar jam pavaldi įstaiga, ar teritorinė policijos įstaiga per vienus metus antrą kartą pateikia teikimą, kuriame nurodo nustatytus pagal kompetenciją Lietuvos Respublikos teisės aktų, reglamentuojančių civilinių pirotechnikos priemonių apyvartą, pažeidimus, padarytus asmens, turinčio leidimą prekiauti 2 kategorijos fejerverkais;


10.3. nustatoma, kad fejerverkai buvo parduoti asmeniui, neturinčiam teisės jų įsigyti.


10.4. leidimo  turėtojas raštu prašė panaikinti licenciją;


10.5. leidimo turėtojas per 3 mėnesius nuo leidimo galiojimo sustabdymo nepašalino veiklos sąlygų pažeidimo;


10.6. leidimo turėtojas, kuris buvo įspėtas apie galimą leidimo panaikinimą arba sustabdymą, per vienerius metus antrą kartą padarė veiklos sąlygų pažeidimą;

10.7. leidimo turėtojas – Lietuvos Respublikoje įsteigtas juridinis asmuo, valstybėje narėje įsteigtas juridinis asmuo ar kita organizacija, ar jų filialas, įsteigtas Lietuvos Respublikoje ar valstybėje narėje, taip pat Lietuvos Respublikoje įregistruotas užsienio juridinio asmens ar kitos organizacijos filialas likviduotas ar reorganizuotas;

11. Savivaldybės administracijos direktorius, panaikinęs leidimą, per 5 kalendorines dienas nuo leidimo panaikinimo apie tai praneša leidimo turėtojui ir teritorinei policijos įstaigai.


12. Savivaldybės administracijos direktorius, panaikinęs leidimą nustato terminą, per kurį asmuo prekiaujantis 2 kategorijos fejerverkais privalo užtikrinti, kad būtų realizuotos ir (ar) išvežtos tam, kad nebūtų pažeisti Civilinių pirotechnikos priemonių apyvartos kontrolės įstatymo reikalavimai. Terminas negali būti ilgesnis nei 5 kalendorinės dienos.



13. Jei per 10 kalendorinių dienų po leidimo galiojimo panaikinimo asmuo neperleidžia turimų fejerverkų reikiamą leidimą turinčiam subjektui arba neperkelia šių priemonių į tinkamą sandėliuoti vietą, priemonės yra paimamos.


14. Leidimo galiojimas sustabdomas, jeigu: 


14.1. nustatoma, kad leidimo turėtojas pažeidė Įstatymu nustatytus veiklos sąlygų reikalavimus; 


14.2. gauti Priešgaisrinės apsaugos ir gelbėjimo departamento prie Vidaus reikalų ministerijos ar jam pavaldžios įstaigos, ar teritorinė policijos įstaigos pranešiami apie Įstatymu nustatytus veiklos sąlygų pažeidimus.



15. Prieš sustabdydamas ar panaikindamas leidimą, savivaldybės administracijos direktorius iš anksto įspėja leidimo turėtoją ir nurodo ne ilgesnį kaip 3 mėnesių terminą pašalinti leidimo sustabdymo ar panaikinimo priežastis. Leidimo turėtojui per nustatytą terminą nepašalinus leidimo sustabdymo ar panaikinimo priežasčių leidimo galiojimas sustabdomas ar panaikinamas. 


16. Leidimo dublikatas  išduodamas, jeigu leidimo originalas:

   

16.1. prarandamas;

   

16.2. sugadinamas.

   
17. Asmuo, norintis gauti leidimo dublikatą, savivaldybės administracijos direktoriui  pateikia:

    

17.1. prašymą išduoti leidimo dublikatą (jame nurodo priežastį, dėl kurios prašoma išduoti leidimo  dublikatą);

    
   
17.2. vietos spaudoje išspausdintą skelbimą apie prarastą leidimą – šios tvarkos 16.1 punkte nustatytu atveju. (Skelbime turi būti nurodyti šie duomenys: leidimą išdavusios institucijos pavadinimas, asmens praradusio leidimą pavadinimas, teisinė forma, kodas ir buveinė, prarasto leidimo numeris, išdavimo data)

    
  
17.3. sugadinto leidimo originalą - šių taisyklių 16.2 punkte nustatytu atveju.


18. Sprendimas dėl leidimo dublikato išdavimo turi būti priimtas ne vėliau kaip per 5 darbo dienas nuo dokumentų, kurių reikia dublikatui išduoti, gavimo rajono savivadybės administracijoje.  Jeigu pateikti ne visi reikiami dokumentai arba pateikti dokumentai neatitinka jiems keliamų reikalavimų, savivaldybės administracija ne vėliau kaip per 2 darbo dienas nuo dokumentų, kurių reikia leidimo dublikatui išduoti, gavimo turi pranešti apie tai asmeniui. Asmuo turi ištaisyti šiuos  trūkumus ir pateikti patikslintus ir (ar) trūkstamus dokumentus. Šiuo atveju terminas skaičiuojamas   nuo visų ir (ar) patikslintų dokumentų licenciją išduodančioje institucijoje gavimo dienos. Licencijos dublikatas išduodamas su žyma "Dublikatas".

RINKLIAVA UŽ LEIDIMŲ IŠDAVIMĄ


19. Už leidmo išdavimą, ir dublikato išdavimą imama vietinė rinkliava Lietuvos Respublikos  rinkliavų įstatymo (Žin., 2000, Nr. 52-1484) nustatyta tvarka. 

LEIDIMUS TURINČIŲ ASMENŲ TEISĖS IR PAREIGOS


20. Leidimą turintis asmuo turi teisę:

  

20.1. verstis leidime  nurodyta veikla;

    

20.2. reikalauti paaiškinimo, kai atsisakoma išduoti leidimą, jo dublikatą kai asmuo įspėjamas apie leidimo galiojimo sustabdymą ar leidimo galiojimo panaikinimą, kai sustabdomas arba panaikinamas leidimo galiojimas;

   

20.3. apskųsti įstatymų nustatyta tvarka savivaldybės administracijos direktoriaus sprendimus dėl leidimo galiojimo sustabdymo, leidimo galiojimo panaikinimo, atsisakymo išduoti leidimo dublikatą.

   
21. Leidimą turintis asmuo turi ir kitų teisės aktų  jai suteiktas teises. 


22. Leidimą turintis asmuo privalo:



22.1. laikytis Įstatymo 14 straipsnyje bendrųjų pareigų, 16 straipsnyje nurodytų pardavimo apribojimų;



22.2. pateikti savivaldybės administracijos direktoriui duomenis, susijusius su vykdoma veikla, kai raštu paprašyta tokius duomenis pateikti;


22.3. tvarkoje nustatytais terminais pašalinti nustatytus veiklos pažeidimus, laiku informuoti apie jų pašalinimą. 
2 KATEGORIJOS  FEJERVERKŲ PREKYBOS IR APYVARTOS KONTROLĖ

23. Rajono teritorijoje kontrolę pagal kompetenciją vykdo Policijos departamentas prie Vidaus reikalų ministerijos ir jam pavaldžios įstaigos, Priešgaisrinės apsaugos ir gelbėjimo departamentas prie Vidaus reikalų ministerijos ir jam pavaldžios įstaigos, savivaldybės administracijos direktorius, Įstatymo  nustatyta tvarka.  
baigiamosios nuostatos




24. Asmenys, pažeidę šią tvarką, atsako įstatymų nustatyta tvarka.

